নোয়াখালী বিভাগ আন্দোলন

নোয়াখালী বিভাগ আন্দোলন বাংলাদেশের বহুল আলোচিত আন্দোলনগুলোর মধ্যে একটি। এর উদ্দেশ্য বৃহত্তর নোয়াখালী নিয়ে একটি বিভাগ প্রতিষ্ঠিত করা। প্রস্তাবিত কুমিল্লা বিভাগ প্রতিষ্ঠিত হওয়ার ঘোষণা হলে এই আন্দোলন নিয়ে বিভিন্ন আলোচনার সূত্রপাত হয়।

সামাজিক যোগাযোগ মাধ্যমগুলোতে নোয়াখালী বিভাগ চাই একটি হাস্যরসাত্মক জনপ্রিয় বিষয়ে পরিণত হয়েছে। মজার ছলে অনেকেই এমন উক্তি করে থাকেন। তবে নোয়াখালীর অনেক স্থানীয়দের দাবি যে এর সঙ্গে তারা জড়িত নন এবং এমন উক্তি বা মন্তব্য অন্য জেলার মানুষেরা করে থাকেন।

নোয়াখালী বাংলাদেশের প্রাচীনতম জেলাগুলোর মধ্যে একটি। স্থানীরা দীর্ঘদিন ধরে এটিকে বিভাগ ঘোষণার দাবি করে আসছে। বিভাগ ঘোষণার দাবিতে বিভিন্ন আন্দোলন, কর্মসূচি ও মহাসড়ক অবরোধ করা হয়। এই আন্দোলনে জেলার বিভিন্ন পেশার মানুষ যুক্ত রয়েছেন।

 নোয়াখালীর ইতিহাস 

নোয়াখালী জেলা প্রতিষ্ঠিত হয় ১৮২১ সালে, তখন এর নাম ছিল ভুলুয়া। ১৮৬৮ সালে 'ভুলুয়া' নাম পরিবর্তন করে 'নোয়াখালী' নামকরণ করা হয়। এসময় ফেনী, নোয়াখালী ও লক্ষ্মীপুর মহকুমা নিয়ে নোয়াখালী জেলা গঠিত হয়েছিল। ১৯৮৪ সালে সকল মহকুমাকে জেলায় রূপান্তর করলে ফেনী ও লক্ষ্মীপুর জেলার সৃষ্টি হয়।

 তথ্যসূত্র 

বিষয়শ্রেণী:বাংলাদেশে বিক্ষোভ
বিষয়শ্রেণী:বাংলাদেশে বিনোদনমূলক ঘটনা
বিভাগ আন্দোলন
বিষয়শ্রেণী:সামাজিক আন্দোলন
বিষয়শ্রেণী:বাংলাদেশের ইতিহাস